
La Esperanto-Societo en Rijeka atingis belan jubileon: 
95 jarojn de post sia fondiĝo. En la lasta tago de majo 2002 
tie renkontiĝos partoprenantoj de la 14a Alp-Adria Konferenco 
samkiel la partoprenantoj de Mezeŭropa Konsultiĝo. Sian 
alvenon konfirmis reprezentantoj de Aŭstrio, Ĉeĥio, Hungario 
kaj Pollando. La kunvenon partoprenos ankaŭ Michela Lipari, 
respondeca por Landa Agado nome de la estraro de UEA. 
Lige al tiuj du aranĝoj sabaton la lan de junio 2002 okazos 
la 5a kongreso de kroataj esperantistoj. En ties kultura 
programo ni povos ĝui koncerton de Georgo Handzlik el 
Pollando kaj Neven Mrzleĉki el Zagrebo sed ankaŭ la novan 
teatraĵon de Studenta Esperanto-Klubo. La kongresa ekskurso 
dimanĉon gvidos al Gorski Kotar, al Lokve, Groto Lokvarka 
kaj al Fuzine. 

La Esperanto-Domo en Kostrena, kiu de post la jaro 
1997 pro Leĝo pri asocioj ne apartenis al Esperanto-Societo 
en Rijeka, ekde la jaro 2002 per la nova Leĝo pri asocioj 
deneve apartenis al ĝi. La domo troviĝas en Kostrena, 
komunumo apud Rijeka. Tial Kostrena laŭ la iniciato de Emil 
Hrvatin, gastigos la kroatan konkurson pri scio de Esperanto. 
Oni atendas tridekon da konkursantaj lernantoj el pluraj 


elementaj lernejoj el Zagreb, Slavonski Brod, Varazdin, Matulji 
kaj Sv. Filip i Jakov. 

Al la nova leĝo pri asocioj dankas sian posedaĵon ankaŭ 
Esperanto-Societo Bude Borjan, ĉar ĝi reposedis garaĝon, 
kiun antaŭ dek jaroj laŭ la iniciato de Zlatko Tiŝljar aĉetis 
pluraj membroj de Bude Borjan. Intertempe pluraj membroj 
forpasis: Emilija Lapenna, Dragutin Balagoviĉ, Stellio Tissiotti, 
Lela Rotkviĉ, dum la posedaĵo restas. Esperanto-Societo Bude 

Rijeka gastigos de la 31a de majo ĝis la 2a de junio 2002 
kelkajn aranĝojn 




14a Alp-Adria Konferenco 
Mezeŭropa konsultiĝo 

5a kongreso de kroataj espernatistoj (la lan de junio 2002, malfermo je la 11 h) 
Konkurso pri Esperanto por lernantoj de elementaj lernejoj 
Projekto por mezlernejanoj “Mezeŭropo estas mia hejmo” 


Ĉiuj eventoj daŭras tri tagojn, krom la 5a kongreso 
de kroataj espernatistoj, kiu okazas nur sabate inter lOhOO 
kaj 18h00 en la Pupteatro de Rijeka, Gradsko kazaliŝte 
Rijeka, Blaza Poliĉa 6. 

Alp-Adria Konferenco kaj Mezeŭropa 
Konsultiĝo okazos en Hotelo “Lucija” en Kostrena, kie loĝos 
partoprenantoj kiuj mendis hotelon. 

En Esperanto-Domo en Kostrena loĝos 
partoprenantoj de Konkurso pri Esperanto por 
lernantoj de elementaj lernejoj kaj “Mezeŭropo estas 
mia hejmo” 


Partoprenantoj kiuj mendis malpli kostan loĝejon 
loĝos en Rijeka, en Dom Crvenog kriza Rijeka, Janka Poliĉa 
Kamova 32. 

Respondeculoj de la aranĝoj: 

- Alp-Adria Konferenco: Vjekoslav Morankiĉ 

- Mezeŭropa konsultiĝo: Ankica Jagnjiĉ 

- 5a kongreso de kroataj esperantistoj: Spomenka Ŝtimec 

- Infana konkurso: Emil Hrvatin 

- Projekto “Mezeŭropo estas mia hejmo”: Judita Rey 
Hudeĉek 


EL LA HISTORIO DE ESPERANTO EN RIJEKA 

(okaze de la 95-jariĝo de fondo de la unua Csperanto-societo) 


Pri la historio de Esperanto en Rijeka artikolis 
plurloke kelkaj aŭtoroj, sed la plej grandan esploron 
certe faris rijeka samideano (antaŭ nelonge forpasinta) 
Radoslav Ŝkalamera. Kiel sperta ĵurnalisto li esploris 
detale la tekstojn kiuj aperadis en “Rieĉki Novi List”, 
en diversaj jaroj. 

En la numero de la 3-a de oktobro 1907 la gazeto 
aperigis la jenan artikolon: 

“Konstituiĝo de esperantista grupo - la 
esperantista fondkunveno de la pasinta sabato 
(t.e. sabato la 28-an de septembro 1907 -rim. de 
R. Ŝkalamera) estis amase vizitita. Baruno L. 
Orczi malfermis la kunvenon per Esperanta 
parolado, kio elvokis bonegan impreson. Fondiĝis 
“Adriatika Ligo esperantista”, al kiu estos tasko 
disvastigi la intemacian lingvon Esperanto en la 
lando ĉirkaŭ la Adria maro. La unua sukceso de 
la Ligo estas, ke ĝifaris en Rijeka sekcion kun la 
nomo “Fiumana Esperantista Grupo”, kiu havos 
por sia laborkampo Rijeka kaj ĉirkaŭaĵon. En la 


estraron por “Adriatika Ligo Esperantista” estis 
elektitaj: barono L. Orczi, kiel prezidanto; 
inĝeniero E. Mihiĉ, kiel sekretario; Rikard Rack, 
kasisto, dum la estraro de “Fiumana Esperfmtista 
Grupo” konsistas el sinjoroj E. Springhelt kiel 
prezidanto, R- Giliĉ kiel sekretario, A. Schuetz kiel 
kasisto kaj A. Schlemmer kiel bibliotekisto. 
Monata kotizo estos 80 fileroj, dum ĉe la 
membriĝo necesas pagi sumon de 2 kronoj. Kiu 
deziras membriĝi, tiu povas kontakti per simpla 
poŝtkarto s-ron Rudolf Giliĉ, Via della Riva, n-ro 
2, aŭ membrojn de la estraro kiuj portas la 
internacian esperantistan signon (verdan 
kvinpintan stelon)”. 

Kvankam la societoj priskribitaj en la supra 
teksto ne daŭris longe (verŝajne nur ĝis 1909), Rijeka 
ekde tiam preskaŭ konstante aperas kiel konata Es- 
peranto-centro kaj ĝi donis al la Esperanto-movado 
konsiderinde gravan kontribuon. 

J.P. 

PROGRAMO EN RIJEKA 


Vendredon 

Kiam? 

, la 31-an de majo 2002 

Kio? 

Kie? 

Tuttage 

ALVENO 

Partoprenantoj de: 

Alp-Adria Konferenco kaj Mezeŭropa Konsultiĝo 

Akceptejo: 

Hotelo “Lucija” Kostrena 

Loĝejo: 

1. Hotelo “Lucija” Kostrena 

2. Hotelo “Neboder" Rijeka 

3. Dom Crvenog Kriza Rijeka 

20hl0 

Infanoj - trajne 

Esperanto-Domo Kostrena 

20hl0 

Kongresanoj kiuj alvenas trajne kaj loĝas en Rijeka 

Dom Crvenog kriza Rijeka 

16h00-18h30 

Kunsido de Alp-Adria Komitato (gvidas: Morankiĉ) 
Kunsido de Mezeŭropa Konsultiĝo (gvidas: Jagnjiĉ) 
Kunsido de projekto Mezeŭropo estas mia hejmo 

Hotelo “Lucija” Kostrena 

19h30 

Vespermanĝo por mezeŭropaj gastoj kaj por 
mendintoj 

Hotelo “Lucija” Kostrena 

20h00 

Prezento de Esperanto-Domo - Koktelo 

Esperanto-Domo Kostrena 

21h00 

Kunestado por plenkreskuloj 

Prezento de mezeŭropa projekto pri lernejoj 

Porinfana interkona vespero 

Hotelo “Lucija” Kostrena 
Esperanto-Domo Kostrena 

Sabaton, 1; 

Kiam? 

a 1-an de junio 2002 

Kio? 

Kie? 

9h00 - llhOO 

Akceptejo 

Pupteatro Rijeka 

8h00 - lOhOO 

Kunsido de Alp-Adria Komitato 

Kunsido de Meze^ropa Konsultiĝo 

Hotelo “Lucija” Kostrena 
Hotelo “Lucija” Kostrena 

9h00 - 10h30 

Studenta Esperanto-Klubo el Zagreb ekzercas 

Pupteatro Rijeka 

llhOO 

MALFERMO: 

Himnoj de koruso el Opatija 

Salutvortoj 

Salutoj de la gastantaj landoj 

Kroataj esperantistoj kaj interregiona kunlaboro 

(prezentas: Radenko Miloŝeviĉ) 

Koruso 

Pupteatro Rijeka 

Kiam? 

Kio? 

Kie? 

12h30 

Prezidantaro respondas al la membroj 

Pupteatro Rijeka 

13h00 

Tagmanĝa paŭzo 

Ekzercas Georgo Handzlik 

Pupteatro Rijeka 

14h30 

Teatraĵo de Studenta Esperanto-Klubo Zagreb: 
Instrukcioj por simpla vivo harmonie kun la naturo 

Pupteatro Rijeka 

15h30 - 16h30 

Posttagmeza koncerto de Georgo Handzlik 

Pupteatro Rijeka 

16h45 - 17h45 

Koncerto de Neven Mrzleĉki 

Fermo de la kongreso 

Urbotrarigardo por interesitoj 

Pupteatro Rijeka 

Dimanĉon, 

la 2-an de junio 2002 


Kiam? 

Kio? 

Kie? 

8h00 

Meso 

Preĝejo Sankta Lucija 
Kostrena 

9h45 

Kunsido de Alp-Adria komitato 

Kunsido de Mezeŭropa Konsultiĝo 

Hotelo “Lucija" Kostrena 

lOhOO 

Aŭtobusa ekskurso * al Lokve, Fuzine, lago, Groto ... 



Tagmanĝo 

Fuzine 

16hl5 

Reveno al Rijeka 



* Prezo de Ia ekskurso kun tagmanĝo: 110,00 kn /15 € 


Noto: 

Esperanto-Domo estas konata 
kiel Vilao "Amfora” 

Hotelo “Lucija”: 

telefono 051/289-004, 289-006 

Esperanto-Domo: 
telefono: 051/289-478 

ELLA MEDVEDOVA 
- ZAGREBA NOVEDZINO 

Ella Medvedova, kuracistino el Rusio 
ekloĝis en Zagrebo. Dum la zagreba UK ŝi 
renkontis amikon Rajko Pavuŝa al kiu ŝi planas 
edziniĝi en julio 2002. Ĉar la renkontiĝo okazis 
dum la kongresa programo Danco sur la placo, 
en kiu renkontiĝis esperantistoj kun zagrebanoj, 
kaj kiun financis Urba oficejo pri kulturo, KEL 
petis urbestrejon proponi la edziĝatestanton. Ĉu 
la urbestreja ofkisto edziĝatestos, ankoraŭ ne 
estas klare.... Rajko bedaŭrinde ne parolas 
Esperanton. 



KVAR TELEVIDAJ 
ELSENDOJ 


La kroata televido filmis pri niaj 
aktivecoj kvar televidajn elsendojn dum januaro 
kaj februaro. Darko Blaziĉ, la 14 jara membro 
de Esperanto-Societo Bude Borĵan gvidis kurson 
pri poŝtelefonoj, kio altiris atenton de TV. Plaĉis 
al ia redaktoro ke junulo instruas homojn de la 
tria aĝo, kadre de nia projekto de intergeneracia 
kunlaboro, 

Du televidajn elsendojn ni akiris per 
prezento de japana somerkimono nomata 
yukata kiun vestis kaj modelportis blinda 
zagreba sinjorino Diana Zerec-Virkes, 
kunlaboranto de laklubo. Pri ŝia kimono, pri kiu 
ŝi lernis dum la UK, kadre de programero de 
Kikuŝima Kazuko, aperis ankaŭ artikolo en 
Veĉemji list. En la programo pri yukata helpis 
gesinjoroj Kameda el la japana ambasadejo en 
Zagrebo. 

Ella Medvedova kun sia zagreba amiko 
gastis en TV-elsendo kadre de Valentin-tago. 


NE FINIGIS LA 
ZAGREBA UK 


Por Kostadinka-Dinka Ŝimuniĉ, 
la kasisto de la kongreso ankoraŭ ne 
finiĝis la 86a UK. La kasfolioj estas daŭre 
traktataj inter Zagrebo kaj la Centra 
Oficejo. La kasista laboro nepre estas la 
plej longdaŭra. 

Dinka trovas tempon kanti en la 
virina koruso Ezerki, por kiu ŝi 
esperantigis kanton el sia gepatra, la 
makedona, kiun ni premiere publikigas. 

ELENO, IDO, ELENO 

Eleno, ido, Eleno 
Vi nurafilino, 

Kial vi pensas, pripensas, 
leteron ornamas. 

Mi skrihas, panjo, mi skribas, 
al urbo Edrene, 

Edrene, panjo, Edrene, 
al mia amato. 

Li devus, panjo, li devus 
aĉeti ĉapelon, 
ĉapelon, panjo, ĉapelon, 
belegan kaj altprezan. 



Kostadinka Ŝimuniĉ 


Esperantigis el la makedona: Kostadinka Ŝimuniĉ 



KIEL DIRI EN LA 
KROATA? 


(8rof6 

KIEL DIR! EN 
LA KROATA...? 


Baza kroata gramatiko 
kun frazaro, kiun aŭtoris 
Snjezana Cimic estis 
eldonita de Universala 
Esperanto-Asocio. Ŝi celis 
aperi en la kongresa 
libroservo dum somero 2001 
sed malfruis. Tamen, jen ĝi, 
havebla kontraŭ 1,80 eŭroj. 

JESPER NEERGAARD 

Skulpfurer - Sculpfures 


Stig Krabbe Barfoed 
lnterview 


MORTIS LELA 


ĈU JESPER NEERGAARD DENOVE GASTOS 
EN KROATIO? 

Kroata Esperanto-Ligo traktas kun Muzej Mimara pri 
eventuala gastado de trideko da skulptaĵoj de Jesper Neergaard 
en aŭtuno 2002. Jesper Neergaard donacis al la urbo sian 
skulptaĵjon Futuro, kiu ornamas la zagreban Kennedy-placon. La 
urba oficejo pri kulturo subtenas la projekton, kaj kondiĉe ke 
subtenos ĝin Ministerio pri kulturo kaj Ministerio pri Eksterlandaj 
rilatoj de Danlando, ĝi povus okazi, Tiukaze krom en Mimara la 
ekspozicio gastus en urbo Osijek. 


NOVA TEATRAĴO DE STUDENTA 


La 7an de marto 2002 mortis en 
sia 83a jaro LELA ROTKVIc, 
membro de Esperanto-Societo Bude 
Borjan. Laŭ profesio ĝardenarkitekto, 
inter la zagrebaj plej signifaj 
ĝardenarkitektoj, ŝi estis multe 
konata kiel edzino de la akademiano 
Ivo Rotkviĉ. Pri sia profesio ŝi 
kontribuis al Tempo. Apartan dankon 
ŝuldas al ŝi Esperanto-Societo Bude 
Borjan. Ŝi estas unu el 13 membroj de 
Bude Borjan kiuj enpaginte anticipe 
sian 10-jaran kotizon ebligis, ke en 
1990 oni aĉetu garaĝon, kies 
ludonado faciligis la vivon de la 
societo dum la militaj jaroj. 




Pri Neergaard estis intertempe eldonita luksa monografio 
kun 450 fotoj. Inter ili troviĝas ankaŭ la zagreba Futuro. La libro 


ESPERANTO-KLUBO 


estis lanĉita en Nacia Muzeo de Danlando en februaro. 


Drama Grupo de Studenta Esperanto- 



Klubo partoprenis la printempan renkontiĝon de 
amatoraj teatraj ensembloj en Zagreb per la 
kroatversia teatraĵo de Vanja Radovanoviĉ 
Instrukcioj pri simpla vivo harmonie kun la 
naturo. La teatraĵo plaĉis al la faka ĵurio kaj la 
teatraĵo estis konsiderata inter la plej bonaj de la ĉi- 
jara rikolto. La Esperantan version de la teatraĵo 
Drama Grupo de SEK prezentos en Pupteatro Rijeka 
kadre de la kultura programo de la 5a kongreso de 
kroataj esperantistoj. 


DAVID REY HUDECEK PRI 
INTERNACIAJ KUTIMOJ 


Knabo David Rey Hudeĉek (14j) preparis 
prelegon pri internaciaj kutimoj kaj pri la konduto 
translima por siaj klasanoj, utiligante interalie siajn 
Esperantajn spertojn. Per la prelego li gastis en 
Esperanto-Societo Bude Borjan kaj ankaŭ Veĉemji list 
intervjuis lin. 

100-JARA ESPERANTO-ASOCIO 
EN HUNGARIO 


Sabaton, la 2-an de marto, okazis en Budapeŝto la 32-a 
Hungaria Esperanto-Kongreso. Ĝi estis jubilea, pro centjariĝo de 
hungara landa Esperanta asocio. Mi ĉeestis, kiel reprezentanto de 
Kroatio. La programo komenciĝis per solena malfermo, kaj tiun 
sekvis prelegoj kaj diskutoj. Posttagmeze estis paralele programo 
de la 17-a Hungaria Pedagogia Tago, kaj Movada Forumo. En tiu 
lasta mi iom parolis pri KEL kaj pri la movado en Kroatio. Tio okazis 
en bela palaco de Instituto por blinduloj. Vespere, en iu restoracio 
en Peŝto, estis balo okaze de 10-a naskiĝtago de la gazeto “Eventoj” 
Por dimanĉa antaŭtagmezo estis planita florkronado de tombo de 
Gyula Baghy, kaj de la busto de Zamenhof. 

Mi ofte komparadis en miaj pensoj la hungaran kongreson 
kun la kroataj. Impresis min granda Labora parto, kun 6 prelegoj, 
kaj multaj aliaj homoj kiuj viciĝis por paroli antaŭ la publiko. 
Komence iom ŝajnis ke oni parolos nur hungare, sed feliĉe tio tamen 
ĉesis. Tiam mi rememoris ke ankaŭ en niaj kongresoj oni parte 
parolis kroate, kaj subite mi ekkomprenis kiel povis farti niaj 
eksterlandaj gastoj. Impresis min la fakto ke la kongreson gvidis 
ne nur unu persono, aŭ preskaŭ unu, kiel ofte ĉe ni, sed almenaŭ 
kvin tre ago-kapablaj personoj. Ankaŭ tagmanĝo por ĉiuj okazis, 
sen aldona pago, en la sama kongresejo. 

Ni ĉiam pres(ig)as kongresan libron. Tio ne estis videbla 
en Budapeŝto. Do mi ne povas diri la nombron de partoprenantoj. 
Ofte mi eĉ ne povis scii kiuj ili estas, ĉar la insignoj havis nomojn 
ne facile legeblajn de malproksime. La malfermo komenciĝis per 
"La espero”, sed surbendigita. Tiel mi komprenis ke fakte ne facila, 
kaj certe laŭdinda, estas nia kroata kutimo ke en ĉiu kongreso la 
himnon kantu iu bona "viva” kantisto. La hungaran himnon oni ne 
aŭdigis, kio estas plia argumento por tiuj kiuj ne scias kion aŭdigi 
kongrese. En la libroservo estis ĉefe hungaraĵoj kaj instruaĵoj, kaj 
ĉe ni Orbis Pictus regule ofertas ĉion, inkluzive beletron. 

Hungaraj organizantoj invitis eksterlandajn gastojn el 
ĉiuj najbaraj landoj, sekve venis gastoj el Aŭstrio, Ĉeĥio, Kroatio, 
Pollando kaj Ukrainio. Salutovortoj venis ankaŭ el Slovenio. Ni, 
eksterlandaj gastoj, fartis bone kiel en paradizo. Ja ni ĉiuj havis 
pagitajn 2 noktojn en hotelo. Organizantoj aranĝis (kaj pagis!) 
vespermanĝon vendrede en iu restoracio, samkiel sabate dum la 
Evento-balo. Vendrede vespere ni ĝuis eĉ urborigardadon en Es- 
peranto! Tre gastamaj estis hungaraj organizantoj, kaj ĉi tie mi 
denove dankas al ili. 

Nun iom da interesaĵoj, aŭ eĉ kuriozaĵoj 

Dum la Eventoj-balo oni disponigis ĉe ĉiuj tabloj 
manĝokartojn en Esperanto, kun supra parto de la teksto simila al 
la titolpaĝo de Eventoj. En la balo estis pluraj amuzaj programeroj, 
inter kiuj ankaŭ bonega “araba” ventrodancistino. 

S-ro Arpad Ratkai prelegis pri ceteraj hungariaj 
Esperantaj societoj dum cent jaroj. Inler ili estas fenomeno 
nomiĝanta Adriatika Ligo Esperantista (1907-1908). Sed eĉ pli 
interesa estas hungaria organizaĵo nomita Kroata Esperantista 


Sorieto (1909-1911). Do, nia KEL. Kvankam Zagreb apartenis al 
hungaria parto de Aŭstro-Hungario, tamen kroatoj ne nomis sian 
landon Hungario. Kaj mi opinias ke ne estas ĝentile ke hungaroj 
post cent jaroj fieru pri tiu Societo. 

Impresis min atingaĵoj de hungara Esperanta movado. Ili 
ja havas intemacie rekonatan gazeton “Eventoj”, kiu estas gravega 
informilo pri tio kio okazos en Esperantujo. Ili havas Esperanto- 
domon en Budapeŝto. Ili eldonis hungaran antologion, kiu estas 
multe pli granda ol similaj kroataj antologioj, kaj enhavas ne nur 
poezion, sed ankaŭ prozajn verkojn. Ili havas elstarajn personojn 
en sia movado, eĉ ambasadoron. Sed la plej interesa fakto estas 
ŝtataj ekzamenoj por studentoj en Esperanto. Pro iu nova leĝo, 
studentoj devas havi diplomon pri 2 fremdaj lingvoj. Tio estas certe 
granda ŝarĝo por multaj el ili, do multaj malkovris Esperanton, kaj 
ke ĝi estas pli facile lernebla ol aliaj lingvoj. Sekve, tiaj ekzamenoj 
jam okazas dum pluraj jaroj. Mi forgesis la nombron de 
ekzamenitoj, sed ŝajnas ke temas pri miloj! 

Fine mi diru ion pri la urbo Budapeŝto. Kvankam ĝi estas 
relative proksima, ofte kroatoj scias malmulte pri ĝi. La urbo 
fariĝis per unuigo de la urboj Buda (okcidente de Danubo) kaj 
Peŝto (oriente) nurfine de la 19-ajarcento! Buda estas tre malnova, 
situanta sur nealta monto, kaj Peŝto (pli granda) en ebenaĵo. Inter 
ili fluas Danubo, kaj super ĝi staras 7-8 pontoj. Sub Danubo eĉ 
kondukas unu el 3 urbaj linioj de subtera fervojo. La urbo estas 
kovrita per densaj tram- kaj trajnlinioj, sed nur en ĝi mi vidis 
ankaŭ la veturilojn “trolejbusojn”. Homoj ofte supozas ke la urbo 
devas esti socialisme malriĉa kaj griza. Kia eraro! Eĉ en socialisma 
epoko ĝi surprize elstaris per grandeco, grandiozeco, kaj multaj 
enhavoj. Nun ĝi eĉ pli brilas, kaj en ĝi oni povas trovi ĉion. Oni 
povus ĝin nomi Novjorko sur Danubo. Mi konsilas al vizitontoj 
unue veni al Buda, kej de tie ĝui vastan rigardon al Danubo, Peŝto 
kaj pontoj. En Buda estas ankaŭ reĝa kastelo kaj fortikaĵo, multaj 
muzeoj, bela fabelaspekta “Fiŝista Bastiono” kaj preĝejo de Sankta 
Matiaso. Ial oni ankoraŭ ŝatas vidi sur apuda monto la fortikaĵon 
Citadela kun monumento de libereco (kvankam ruseca), kaj la 
statuon de kristana martiro Gellert. En Peŝto vidu la imponegan 
parlamenton, kaj la Placon de Herooj (kun statuoj de multaj 
gravuloj el himgara historio). Apud la Placo estas granda bela parko 
Varosliget, kun fabelaspekta kastelo, kiu estas intence konstruita 
kiel miksaĵo el diverslokaj hungariaj konstruaĵoj. En Peŝto vi vidos 
larĝegajn stratojn kun amaso da malnovaj dom(eg)oj, kaj tio estos 
ne nur en 2-3 stratoj, sed grandega areo estas tia! Aĉetemuloj vizitu 
la butikcentron Westend City Center en la strato Vaei. Ĝi estas 
“senfine” granda kaj plena je plej kvalita varo, kaj diverspecaj 
restoracioj. Ne miksu ties adreson (Vdci ut) kun la tradicia strato 
kun malgrandaj vendejoj (Vaci utca). Ne gravas ke vi ne parolas 
hungare, oni ofte parolas angle kaj germane, kaj mi konvinkiĝis 
ke homoj surstrate estas tre afablaj al eksterlandaj vizitantoj. 

DAVOR KLOBUĈAR 

KLOPODOJ PRI RENASKIGO DE 
ESPERANTO-MOVADO EN ISTRIO 
(inter virtualeco kaj realeco) 


En specifa maniero, dum pluraj monatoj estas 
revalorigata Esperanto en Istrio. Konsiderante la 
aktualan situacion de esperantistoj tie 
(nemultnombrecon, izoliteco kaj. ofte, maljuneco) 
unue naskiĝis la virtuala esperantista komunumo. Pri 
ĝi. kiu estas pripensita kiel transnacia. nefonmala kaj 
senpaga virtuala klubo eblas legi en la retpaĝoj: 
wiviv.esperanto-istra.hr-free-com kiujn 
ekkonstruas MarĉeloTrampuh el Kaŝtelir. Tra la paĝoj 
iu ajn interesito povas ankaŭ mendi senpagan 
virtualan bultenon de VEKII (Virtuala Esperanto- 
Klubo Istrio Intemacie) kiun en Triesto redaktas KEL- 
membro ViSnja Brankoviĉ. la instiganto de la tuta 
projekto pri la plifortigo de Esperanto en Istrio. 

Post multaj netormalaj kaj ĉiam internaciaj 
renkontiĝetoj de amikoj kaj najbaroj, en la domo de 
gastemaj Marĉelo kaj Kata Trampuh. en Kaŝtelir okazis 
simbola evento pri kiu skribis tri lokaj tagjumaloj, in- 
ter kiuj unu (la itallingva “La Voce del Popolo”) tre 
amplekse. En la eventoj kernis kaj oficialis la vizito de 
Triesta Esperanto-Asocio kaj dum ĝi la partoprenantoj 
interalie plantis tri olivarbojn baptante ilin per la 
nomoj Trieste, Sidney kaj Hamburg. Temas pri la 
realigo de la propra ideo por kiu Marĉelo, profesia 
turisma ĉiĉerono, ricevis la premion en la konkurso 
de Turisma Komunumo de Istrio en la jaro 2000. La 
intenco estas ke la turisto en Istrio mem plantu sian 
ropran olivarbon kaj plu interesiĝu kaj revizitu ĝin 
aj lstrion. Laŭ la nomoj de du inter siaj loĝlokoj tra la 
mondo, la lastajn du arbojn baptis la intemacia paro 
Milan kaj Elfride Sudec, kiuj elcktis lstrion por ĝui sian 
pensiulan vivetapon. Post la aranĝo, la iniciatinto 
informis ankaŭ la esperantistojn en la respektivaj 
honorigitaj urboj. 

+ * * 

Viŝnja Brankoviĉ (Trieste/Osijek) kaj Danijela 
Poropat (Pula/Osijek) lastfebruare preparis en 
Barcelono spacon por eknaskiĝanta Barcelona Espe- 


ranto-Kontaktejo (BEK). Temas pri malgrandaj ejoj su- 
per la brokantejo de Karles Berga i Molina kiuj estis 
uzitaj nur kiel deponejo. Nun tie estas preparitaj 
oficejo/kunvenejo, biblioteko kaj gastoĉambro kun 
respektivaj kuirejo kaj banejo. Dum sia dusemajna kaj 
laborintensa restado Viŝnia kaj Danijela renkontiĝis 
kun la verkistoj Manuel de Seabra kaj Vimala Devi, 
kun esperantistoj ĉe UNESCO-klubo, junuloj ĉe kafejo 
“Badlands" kaj, okaze de ties jarkunveno, vizitis la 
sidejon de Kataluna Esperanto-Asocio en Sabadell. 
Plua kunlaboro, interalie pri la kursoj kaj seminario 
pri la Zagreba Metodo estas planata tra Orbis Pictus, 
la firmao de Viŝnja Brankoviĉ. Al la ĉarma BEK plej 
bonvenas la gastoj kiuj dum sia restado en Barcelono 
pretas per iu programero kontribui al la vigligo de la 
toka Esperanta vivo. 


Dum la 84-a Kongreso de Brita Esperanto-Asocio 
en Stoke-on-Trent (3-a ĝis 5-a de majo 2002) kiel otlciala 
kongresa invitito, Viŝnia Brankoviĉ diversmaniere (tra 
prolegoj kaj kulturaj kaj gastronomiaj programeroj) 
prezentos kai la famajn kaj la nekonatajn turismajn 
allogajojn de la magia kroata duoninsulo - Istrio. Kadre 
de la konresa temo 'Esperanto hodiaŭ”, krom kompleta 
prezentado de sia firmao kiu ofertas plurajn servojn 
al esperantistoj, la gastino el la istria najbarejo eluzos 
la okazon por ankaŭ tie paroli pri la specifaj manieroj 
revigligi Esperanton en Istrio. Ties ĉefa intenco estas 
ke la rilatoj inter Esperanto kaj Istrio kiel la plej 
evoluita kroata regiono (kaj la nura kroata 
partoprenanto de eŭropa projekto pri Eŭropaj 
Regionoj) estu praktikaj kaj utilaj por ambaŭ llankoj. 

Pri ĉio supre prezentita eblas informiĝi pere de 

Orhis Pictus de Viŝtija Brankoinĉ, Via Parini 5, JT- 
34 129 Trieste, Tel/fakso +39 040 767 875, rete: 
orbispictus(a)iol.it 


IFEF EN 

La 14-an kaj 15-an de marto ĉ.j. en franca urbeto 
Port-Vendres, en la departamento Purenees Orientales 
okazis printempa estrarkunsido de IFEF (Internacia 
Fervojista Esperanto-Federacio). 

Marica Brletiĉ, la prezidantino de KFEA ĉeestis 
la kunsidon kiel sekretario de tiu la plejmultnombra 
faka organizo de UEA. Ŝi transprenis la postenon dum 
lastjara IFEF-Kongreso en Tabor (Ĉehio). Dum trijara 
oficperiodo ŝi klopodos stiri IFEF-ŝipon kune kun la 
prezidanto R Bolognesi (Italio), vicprezidanto I. Gulyas 
(Hungario), kasisto H.Hauge (Germanio) kaj redaktoro 
J. Ripoche (Francio). 


PLOVDIV 

La IFEF estraro pritraktis aktualajn problemojn, 
precipe preparojn por fa 54-a IFEF-kongreso kiu okazos 
de la 1-a ĝis la 7-a de junio 2002 en Plovdiv (Bulgario). 
Estrarkunsido de IFEF okazis tuj post franca fervojista 
E-kongreso kiun partoprenis preskaŭ 100 personoj. En 
ĉarma kataluna urbeto kun apenaŭ 5000 loĝantof tre 
proksime al Hispanio, la plej proksima franca urbero 
al Norda Afriko, esperantistoj ĝuis la freŝecon de 
proksimaj neĝkovritaj Orientaj Pireneoj kaj samtempe 
sentis varmecon, lumon kaj printempan etoson de 
mediteranea klimato. 

Marica Brletiĉ 

Lucija Borĉiĉ 
preparas 

Esperanto-kroatan 

vortaron 



Tradukisto 

• ' l»a ‘ 



Post kiam meze de la kongresa semajno en 
julio 2001 Lucija Borĉiĉ festis sian 80-jaran 
vivjubileon, la plej fekunda kroata Esperanto- 
tradukisto ne ĉesas surprizi nin per sia vivelano. 
Ŝi estas preparanta Esperanto-kroatan vortaron. 
La vortaron ŝi kompilas, tajpante per tradicia 
tajpilo. Ŝi atingis 600 paĝojn per la vorto pirueto 
kaj ŝi antaŭvidas pliajn 200 paĝojl Por lingva 
kontrolo ŝi engaĝis multajn kunlaborantojn. 
Eldonisto de la vortaro estas serĉata. 

Intertempe ankaŭ Islando bele honoris 
Lucija Borĉic. La tiea revuo La Tradukisto omaĝis 
al Lucija per islandigo de ŝiaj originalaj 
Esperanto-poemoj. La Esperantan tradukon 
prizorgis Kristjan Eiriksson laŭ la perado de Zora 
Heide. 



Prezidanto de Kroata 
Esperanto-Ligo akademiano 
Dalibor Brozoviĉ publikigis 
en "Filologija" eldonaĵo de 
Kroata Akademio de Artoj 
kaj Sciencoj, vol. 35/2002 
artikolon "Slavaj elementoj 
en Esperanto". La sama 
artikolo en Esperanta 
traduko de Davor Klobuĉar 
estas preparata por La 
Monda Lingvoproblemo. 


NOVA ANTOLOGIO EL LA KROATA 
UTERATURO PREPARATA 


INVITO AL MEZLERNEJOJ 
EN MEZEŬROPO 


Ministerio pri kulturo aprobis subvencion de 10.000 kn 
por eldono de Antologio de kroataj poetinoj en Esperanto. La 
elekton de la poemoj por la antologio jam faris D-ro Dunja 
Detoni Dujmiĉ kaj tuta aro da tradukistoj eklaboris por prepari 
la libron: Lucija Borĉiĉ, Ivo Boroveĉki, Zora Heide, Nikola 
Raŝiĉ, Danijela Drakula, Goran Lakotiĉ, Josip Pleadin, Zdravko 
Seleŝ, Mirjana Ze2elj... 

Ne facilas traduki 78 poemoj de la dudeka jarcento. 
Granda laboro estas antaŭ ni. 

Kroata Esperanto-Ligo esperas produkti la libron en 

2003. 


BIOGRAFIA LEKSIKONO DE KROATIAJ 
ESPERANTISTOJ FINPRETA 

Post preskaŭ du-jara laboro, en kiu krom la kompilinto 
Josip Pleadin, partoprenis multaj kunlaborantoj tra Kroatio, 
“Biografia leksikono de kroatiaj esperantistoj” baldaŭ aperos 
en presita formo. Supozeble, la unuaj ĝin tenos en la manoj 
partoprenantoj de la aranĝoj en Rijeka. La libro estas 180- 
paĝa (formato 17,5 x 25 cm) kaj enhavas biografiajn notojn pri 
ĉirkaŭ mil personoj kun preskaŭ 500 fotoj, pluraj kun adresoj, 
telefonoj kaj retadresoj, kio donas al ĝi apartan valoron. 


Ni invitas la gejunulojn en 
Mezeŭropo en la aĝo de 13-17 jaroj 
partopreni en lemeja projekto en kiuj ili 
kompam sian scion pri Mezeŭropo en la 
kampo de literaturo, geografio kaj 
historio. La titolo de la projekto estas 
Mezeŭropo estas mia hejmo. 

Ilia tasko estas akcepti la inviton al 
komuna feriado en Kroatio.Dato kaj loko 
interkonsentotaj . Ili kunportu siajn 
librojn el la koncernaj fakoj, kaj ili traktos 
kelkajn komunajn temojn pri Mezeŭropo 
kun siaj profesoroj. Interesiĝontoj ricevos 
detalojn pri la projekto. 

Kroata Esperanto-Ligo pagas al ili la 
restadon. Ili devas mem kovri 
vojaĝkostojn. 

La projekton financas Ŝtata Instituto 
por protekto de familio, patrineco kaj 
junularo. 

ESPERANTO 

KAJ 

MONTESSORI- 

LERNEJO 

Judita Rey-Hudeĉek prelegis 
la 20an de aprilo 2002 por 
instruistoj edukiĝantaj pri 
Montessori-pedogogio. En la fokuso 
de ŝia prelego estis Esperanto kiel 
helpilo en edukado de invalidaj 
infanoj. Per Esperanto mense 
handikapitaj infanoj povas pli facile 
kapti la ideon pri lingvo kaj atingi 
sukceson en esprimado, grava por 
kuraĝigo de infanoj. 

VIDA JERMAN 
EN BRAZILO 

Zagreba aktorino Vida 
Jerman kiu regalis la kongresanojn 
de la zagreba UK per prezento de 
La plej longa tago de Maria 
Theresia en Kroata Nacia Teatro, 
estas kandidato por Premio de la 
urbo Zagrebo 2001 pro siaj meritoj 
pri la kultura programo de la 
Kongreso. Vida preparas nun 
recitprogramon de brazilaj aŭtoroj 
por la brazila UK. 

KFEA GVIDIS 
AL CIKONIOJ 

Kroata Fervojista Esperanto- 
Asocio organizis ekskurson al 
Ĉigoĉ, eŭropa vilaĝo de cikonioj, 
sabaton la 27an de aprilo. Malgraŭ 
granda pluvo, deko da esperantistoj 
pasigis agrablan tagon sur la spuroj 
de unu el niaj kongresaj ekskursoj. 
La venonta ekskurso de KFEA 
gvidas al Rijeka, al la 5a kongreso 
de kroataj esperantistoj. Ekiro 
vendredon la 31an de majo, 
gvidanto Roza Brletiĉ Viŝnjiĉ. 


tempo - gazeto de kel 

ZAGREBA METODO 
EN LA POLA KAJ RUSA LINGVOJ 


Zagreba eldonejo Izvori, posedata de esperantisto Damir 
Mikuliĉiĉ, presis por Kroata Esperanto-Ligo novan eldonon de la 
zagreba lernolibro pri Esperanto de aŭtoroj Roger Imbert, Ivan 
Ŝpoljarec, Spomenka Ŝtimec kaj Zlatko Tiŝljar. La nuna, naŭa eldono 
estas presita en mil ekzempleroj. 

Aldone al la lemilo KEL eldonis ankaŭ kompletigan instruilon 
Esperanto ne estas nur lingvo de Spomenka Ŝtimec. Temas pri la nun 
kvara eldono de la lernilo kiu enkondukas komencanton en la 
Esperantan Movadon. 

Pola eldonejo KLEKS en Bielsko Biala subskribis kontrakton 
kun la aŭtoroj pri la adapto de la lernilo Zagreba Metodo en la polan 
(mil ekzempleroj), dum eldonejo SEZONOJ en Kaliningrad en Rusio 
fintraktis pri la eldono de mil ekzempleroj de la zagreba lernolibro 
en la rusa. 

La lemilo haveblas libroforme en la angla, franca, hungara, 
makedona, finna, malta, nederlanda, slovena, bulgara, portugala, 
kataluna, itala, germana kaj Esperanta eldonoj. Ĝi elĉerpiĝis en la 
korea, kirunda kaj japana lingvoj. Rete ĝi ekzistas en la dana. 

La unuan eldonon de la libro lanĉis Zlatko Tiŝljar fine de la 
sepdekaj jaroj. La metodo konsistas el la baza lernolibro en 12 
lecionoj, verkitaj per 500 plej oftaj radikoj de la parola Esperanto. 
Ĝin kompletigas kantoj de Johano Valono kaj bildstrio Kiu estas 
fozefo de la sama aŭtoro kaj broŝuro Esperanto ne estas nur lingvo. 
Akompanas la metodon kasedo enhavanta la surbendigitajn 
lecionojn, kiun eldonis Kroata Loterio kaj kiu intertempe elĉerpiĝis. 
Elĉerpiĝis same daŭriga kurso por progresantoj, verkita de 
Spomenka Ŝtimec. Zlatko Tiŝljar por la metodo verkis instrukciaron 
por kursgvidantoj. 


KOMUNUMESTRO DE KOSTRENA 
AKCEPTIS ESPERANTISTOJN 



Komunumestro de Kostrena Miroslav Uljan ia 2an 
de majo 2002 akceptis delegacion de Esperanto-Societo 
Rijeka por informiĝi pri Alp-Adria Konferenco, 
Mezeŭropa Konsultiĝo kaj Konkurso pri Esperanto de 
lernejanoj. En la interparolo kun Boris Ui Costanzo kaj 
Vjekoslav Morankiĉ Uljan anoncis eblan helpan al la 
estontaj laboroj de Esperanto-Domo en Kostrena kaj 
esprimis bedaŭron ke lernejoj en Kostrena ne havas Es- 
peranto-kurson. 

